I 1971 ble tilbudet utvidet til å gjelde påskelørdag, de tre første åra med western. I 1976 sendte NRK krim også skjærtorsdag og langfredag. Det samme gjentok seg i 1977, da for første gang med betegnelsen «påskekrim». I 1978 tok norsk fjernsyn steget videre med episoder også første og andre påskedag. Seriene var ofte basert på romaner av relativt nye forfattere som Derry Quinn, John le Carré, P. D. James og Ruth Rendell. Først i 1990 dukket en klassiker av Agatha Christie opp.